อีเมลดา มาร์กอส

| อีเมลดา มาร์กอส |
| --- | --- |
เมื่อปี 2008

สมาชิก สภาผู้แทนราษฎรฟิลิปปินส์  จาก Ilocos Norte เขต 2
ดำรงตำแหน่ง 30 มิถุนายน 2010 – 30 มิถุนายน 2019
ก่อนหน้า: บองบอง มาร์กอส
ถัดไป: Angelo M. Barba
สมาชิก สภาผู้เทนราษฎรฟิลิปปินส์  จาก Leyte เขต 1
ดำรงตำแหน่ง 30 มิถุนายน 1995 – 30 มิถุนายน 1998
ก่อนหน้า: Cirilo Roy Montejo
ถัดไป: Alfred Romuáldez
สมาชิกรัฐสภาภูมิภาค 4 (เมโทรมะนิลา)
ดำรงตำแหน่ง 12 มิถุนายน 1978 – 5 มิถุนายน 1984
ประธานาธิบดี: เฟอร์ดินานด์ มาร์กอส
ก่อนหน้า: ประเดิมตำแหน่ง ในฐานะสมาชิกของ National Assembly: Leon G. Guinto, Alfonso E. Mendoza
ถัดไป: เปลี่ยนเป็น Mambabatas Pambansa ประจำ Manila: Eva Estrada-Kalaw, Carlos Fernando, Mel Lopez, Gonzalo Puyat II, and Arturo Tolentino
 ผู้ว่าการมะนิลาส่วนนคร 1st
ดำรงตำแหน่ง 27 กุมภาพันธ์ 1975 – 25 กุมภาพันธ์ 1986
ประธานาธิบดี: เฟอร์ดินานด์ มาร์กอส
ก่อนหน้า: ประเดิมตำแหน่ง
ถัดไป: โจอี ลีนา
สตรีหมายเลขหนึ่งของฟิลิปปินส์ ลำดับที่ 10
ในตำแหน่ง 30 ธันวาคม 1965 – 25 กุมภาพันธ์ 1986
ประธานาธิบดี: เฟอร์ดินานด์ มาร์กอส
ก่อนหน้า: อีวา มาคาปากัล
ถัดไป: Ballsy Aquino-Cruz
 
ข้อมูลส่วนบุคคล
เกิด: Imelda Remedios Romuáldez-López y Trinidad  (1929-07-02) 2 กรกฎาคม ค.ศ. 1929 (95 ปี) มะนิลา, หมู่เกาะฟิลิปปินส์
เชื้อชาติ: ฟิลิปิโน
พรรคการเมือง: Nacionalista (1965–1978; 2009–ปัจจุบัน)
การเข้าร่วม พรรคการเมืองอื่น: Kilusang Bagong Lipunan (1978–2013)
คู่สมรส: เฟอร์ดินานด์ มาร์กอส  (สมรส 1954; 1989)
บุตร: อิมี มาร์กอส บองบอง มาร์กอส ไอรีน มาร์กอส ไอมี มาร์กอส
ที่อยู่อาศัย: มากาตี
ทรัพย์สินสุทธิ: 923.8 ล้าน₱ ข้อมูลประกาศทางการเมื่อ (ธันวาคม 2018)

สถานะทางคดี: ถูกปล่อยตัวด้วยการประกันตัว

พิพากษาลงโทษฐาน: รับสินบน
 
 

อีเมลดา โรมวลเดซ มาร์กอส (Imelda Romualdez Marcos;  ชื่อเมื่อเกิด อีเมลดา ตรินิแดด โรมวลเดซ; Imelda Trinidad Romualdez; เกิด 2 กรกฎาคม 1929) เป็นนักการเมืองและอาชญากรชาวฟิลิปปินส์ อดีตสุภาพสตรีหมายเลขหนึ่งของประเทศฟิลิปปินส์เป็นเวลา 21 ปี ซึ่งเธอและสามี มีทรัพย์สินที่กอบโกยมาเป็นของตนอย่างผิดกฎหมายมากกว่าหลายพันล้านดอลลาร์สหรัฐ
เธอสมรสกับเฟอร์ดินานด์ มาร์กอสในปี 1954 และขึ้นมาเป็นสุภาพสตรีหมายเลขหนึ่งในปี 1965 เมื่อเขาขึ้นเป็นประธานาธิบดีฟิลิปปินส์ ระหว่างเธออยู่ในตำแหน่ง เธอได้ริเริ่มโครงการสถาปัตยกรรมอันยิ่งใหญ่อลังการมากมายโดยใช้ทุนรัฐบาลที่ซึ่งปัจจุบันเรียกกันว่าเป็น หมู่อาคารคฤหาสน์ (edifice complex)
ในเดือนกุมภาพันธ์ 1986 การปฏิวัติพลังปวงประชาได้ทำให้ตระกูลมาร์กอสพ้นจากตำแหน่ง และครอบครัวทั้งครอบครัวต้องหลบหนีออกนอกประเทศ ในปี 1991 ประธานาธิบดีโคราซอน อากีโน ได้ยินยอมให้ตระกูลมาร์กอสสามารถเดินทางกลับมายังฟิลิปปินส์ได้ภายหลังการเสียชีวิตของเฟอร์ดินานด์ในปี 1989 หลังจากที่เธอกลับมาอยู่ฟิลิปปินส์ได้ไม่นาน อีเมลดาได้ลงสมัครรับเลือกตั้งและได้รับเลือกให้ดำรงตำแหน่งสมาชิกสภาผู้แทนราษฎรฟิลิปปินส์ถึงสี่วาระ เธอเคยลงสมัครประธานาธิบดีอยู่สองครั้งแต่ไม่ประสบความสำเร็จ
เธอและตระกูลมาร์กอสเป็นที่รู้จักในวงกว้างสำหรับไลฟ์สไตล์ที่ฟุ่มเฟือยเกินขอบเขตในระหว่างวิกฤตเศรษฐกิจและความไม่สงบในประเทศ อีเมลดาให้เวลาส่วนใหญ่ในต่างประเทศไปกับการเดินทางเยี่ยมเยียนรัฐต่าง ๆ งานปาร์ตีที่ยิ่งใหญ่อลังการ และจับจ่ายซื้อของอย่างสนุกสนาน รวมถึงใช้จ่ายเงินจำนวนมากซึ่งเป็นเงินของรัฐไปกับเครื่องเพชรและรองเท้าของตนเอง เธอและเฟอร์ดินานด์ สามีของเธอ ได้รับตำแหน่งบนกินเนสส์ เวิลด์ เรเคิดส์ว่าเป็น รัฐบาลชุดที่ปล้นมากที่สุด (Greatest Robbery of a Government)
ในปี 2019 เธอปรากฏตัวเป็นผู้เล่าเรื่องและดำเนินเรื่องในภาพยนตร์สารคดีเกี่ยวกับชีวิตของเธอ เรื่อง The Kingmaker ซึ่งเล่าเกี่ยวกับเรื่องราวของสภาวะประเทศฟิลิปปินส์ภายใต้การปกครองของมาร์กอสผ่านมุมมองของเธอ